Berlingske Tidende, 1777-12-15
Det er mig meget behageligt, at jeg i disse Omstændigheder, da den vedvarende Rebellion i Nord=America fortiener vor alvorligste Opmerksomhed, kan forlade mig paa mit Parlements Klogskab og Understøttelse. Den Magt, som De have betroet mig til at hemme denne Opstand, er trolig bleven brugt; og jeg har det faste Haab, at mine Officeerers Jndsigt og Mod, samt min Søe- og Landmagts Jver og Uforsagthed skal ved det guddommelige Forsyns Velsignelse tilveiebringe vigtige Fordeele. Men da jeg er overbeviist som, at De selv kunne bestemme de tilkommende Udrustningers og Operationers Nødvendighed efter Krigens Tilfælde og Rebellernes Haarnakkenhed, saa har jeg til den Ende udfundet Anstalter til, at Landtropperne kunde efter deres nærværende Tilstand blive complette i Tallet, og skulle en Formeerelse af samme ved nye Alliancer blive fornøden, forlader jeg mig i Henseende til dens Opfyldelse og Understøtning paa Deres Jver og Kiærlighed til Fædrenelandet. De fremmede Magter give mig nye Forsikringer om deres freedelige Sindelav. Paa mit kan man ikke tvivle. Men da man sort farer med Tilrustningerne i de Franske og Spanske Havne, har jeg fundet fornødent, at formeere min Søemagt anseelig, saavel for at vedligeholde mine Riger paa en respectable Sikkerheds Foed, som og for tilstrækkelig at kunne beskiærme mine Undersaatters vidtløftige Handel; og da jeg paa den eene Side har besluttet ikke at forstyrre Freden i Europa, saa skal jeg og paa den anden Side være en troe Vægter og Beskiærmer for den Stor=Brittanniske Krones Ære. Ædle af Underhuset! Jeg har befalet, at Omkostningerne, Anslagene og Planerne for tilkommende Aar skal blive Dem forelagte. Den fornødne Tienestes Mangfoldighed vil sikkert fordre store Subsidier, og intet kan beroelige mig, i Henseende til de store deraf flydende Paalæg paa mine troe Undersaattere, uden den fulde Overbeviisning om, at de ere nødvendige til mine Rigers Velfærd og sande Fordeel. Mylords og Ædle Jeg skal med Standhaftighed fuldføre de Messerer, som ere tagne for at tilveiebringe igien den tilbørlige Subordination i Følge Constitutionen, hvilken jeg i de forskiællige Deele af mit Rige vil under Guds Velsignelse vedligeholde, dog skal jeg med en aarvaagen Opmerksomhed benytte mig af enhver Leylighed til at giøre Ende paa Blods Udgydelse og Krigens Elendighed. Og jeg har endnu bestandig det Haab, at den bedaarede og ulykkelige store Hobskal vende tilbage til sin gamle Underdanigheds Pligt, og at Erindringen af den forrige Lyksalighed, Fortrydelse over dens Forliis og Følelse af hvad de nu maae lide under deres Anføreres vilkaarlige Tyrannie, skal igjen opvække i deres Hierter en retskaffen Troeskabs Aand imod deres Konge og Kiærlighed til deres Fædreneland, hvilket ved mit Parlements Hielp og Understøttelse skal sætte mig i Stand til at skaffe Fred, Orden og Tillid igien i mine Americanske Colonier, og derved at udrette det, som jeg anseer for mit Livs største Lyksalighed, og for den største Ære for min Regiering. - Man forsikkrer at Ministerium har, førend der blev gjort Udkast til Kongens Tale til Parlementet, gjort sig al muelig Umage for at indhendte tilforladelige Nyeheder om Generalernes Howes og Bourgoynes Operationer; men af Talen selv sees, at man ikke har kundet faae Underretning om nogen saadann. Siden den Tiid blive de dristigste Rygter udspredte, saa at det skulle være ude med begge vore Armeer i America, om disse vare sande. J Besynderlighed skal General Howe være reent afskaaren fra Floden, som bragte ham til Maryland. Dette Rygte lader man bekræftes ved Breve, som skulle være komne fra Frankerige. Men hvo kan være tjent med at læse Tildragelser, som endnu ikke har Sted blant virkelige Tin.